Tematiska nodarbība par dzelzceļnieku profesijām izglītojošajā un interaktīvajā centrā „Dzelzceļš un Tvaiks”.

         Karjeras nedēļas ietvaros Sveķu pamatskolas 5.-8.klašu skolēni devās uz izglītojošo un interakatīvo centru „Dzelzceļš un Tvaiks” Gulbenē, lai iepazītu dzelzceļnieka profesiju. Liels bija pārsteigums, kad uzzinājām cik daudzu profesiju pārstāvji strādā šajā jomā. Par to pārliecinājāmies saliekot profesiju puzli, kura izvietota milzīgā stendā.
          Skolēniem patika, ka interaktīvajā centrā, var iemēģināt roku paši un kļūt par vilces līdzekļa vadītāju (mašīnistu), kā arī iegūt biļeti braucienam uz sev izvēlētu galamērķi, var prātot, kā lokomotīvei ātrāk nokļūt depo, izmantojot pēc iespējas mazāk pārmiju, veikt uzdevumus, lai, piemēram, piekrautu vagonus, iepazītu dzelzceļa profesijas, uzzināt par lokomotīvju attīstību un pasaulē modernāko un ātrāko vilcienu, kurš spēj sasniegt ātrumu 600km stundā un pašam pamēģināt to vadīt.
       Klausoties „Dzelzceļš un Tvaiks” vadītājas Simonas Sniķes stāstījumā,skolēni bija pārsteigti un ieinteresēti klausījās par dzelzceļnieku profesijām, darba pienākumiem, karjeras iespējām šajā jomā. Tādejādi, rosinot viņus aizdomāties par saviem karjeras sapņiem un nākotnes iecerēm.

